Ribe Stifts Adresseaviser, 1837-09-19
Jndenlandske Efterretninger. Vibringe i Dag et Sorgens Budskab, der vil vække dyb Smerte over hele Danmark: Overlærer J. Hage er Natten til d. 14de pludselig død af en Ruptur i Brystet. Hans Aand var stærk, hans Legeme svagt, og sikkert have ogsaa de seneste Krænkelser fremskyndet hans Bortgang. Hans sjeldne Kjærlighed til Sandhed, Ret og Frihed, hans Villiereenhed og Charakteerfasthed vilde være tilstrækkelige til at sætte ham høit over de Fleste, men kommer nu hertil hans lyse Blik, store Kundskabs rigdom og mageløse Lethed til at sætte sig ind i en Videnskab, hans utrættelige Arbeidsomhed og Flid, der var en medvirkende Aarsag til hans Død, hans kraftige Jver for den Sag, hvis Forsvar han havde gjort til sit Livs Opgave, hans klare og indtrængende Fremstillingsgave, der gjorde ham til vor mest yndede Publicist, da sige vi vel med Føre hans Tab er uerstatteligt (Kbh.) Blandt de Ting Danmark. Borgere med overordentlige Anstrængelser have tilkjøbt sig, staaer unægtelig Banken øverst, og det er derfor heelt naturligt, at alt hvad det angaaer den, ogsaa har særdeles Jnteresse fordi det mere eller mindre angaaer enhver, der som Jnteressent i Banken har Deel i dens Fordeel og Tab. Paa Grund heraf formode vi, at det ikke vil være uden Jnteresse for dette Blads Læsere at erfare at Professor David i "Fædrelandet har viist, at den partielle Jnteresse af Laanet af 4de Februar 1820 hvorved Seddel-Jndfrielsen af omtrent 6 Mill. Rbd. blev anticiperet, alt har kostet 6,368,336 Rbd. 62 s. og at de 2,790,300 Rbd. der endnu staae tilbage, ville, naar de kun afbetales med 200,000 Rbd. aarlig komme til at koste Landet 3,600,000 Rbd. Ved Mødet af Bankens forenede Bestyrelse den 22de Juni d. A. blev det med 11 Stemmer mod 7 antaget, at paa Laanet ikke skulle afbetales mere end 200,000 Rbd., og man kan derfor vistnok af Banken vente, at den efter den nu dertil givne Leilighed, vil oplyse Nationen om de Grunde det have afholdt den fra at forøge Afbetalingen til 400,000 Rbd., hvorved en ikke ringe Besparelse for Finantserne plide være bevirket. At Banken ikke i denne Sag vil unddrage sig fra at give et offentlig Svar, har man saameget mere Grund til at vente, som den jo ikke er Regjeringens men Nationens Eiendom, og følgelig er sine Mandantere enhver Oplysning skyldig. (L. F. Av) Det har vakt stor Forundring og givet Stof til mangehaande bemærkninger, at Directionen for Statsgielden og den synkende Fond har communiceret det kgl. Rentekammer, at der ved bemeldte Direction ikke haves Oplysning om, at der af et Forskud paa nogle faa Rbd., som i Aaret 1813, siger og skriver "atten hundrede og tretten", imod at tilbagebetales i de 3 paafølgende Aar, blev tilstaaet en Studiosus, der forlængst beklæder kongeligt Embede, er afbetalt Mere end de Femsjettedele, Directionen har desaarsag Anno 1837 af Kammeret, udbedet sig Underretning om, hvorvidt den sidste Siettedeel af dette for 24 Aar siden tilstaaede Forskud maatte være refunderet eller ikke. Men heller ikke i det kgl. Rentekammer er nogen Oplysning at finde om denne Gjenstand, der saa uventet dukker op af Fortidens Skjød. Sidstnævnte Collegium har derfor, fire Maaneder efter Modtagelsen af ovennævnte Communication, henvendt sig videre, for at erholde nogen Oplysning om bemeldte Pengeaffaire, der iøvrigt er ligesaa ubetydelig, som den nu vil være vanskelig at berigtige. (Aarh. A.)